Mi ara d yini yiwen s leɛqel, tqelɛeḍ-iyi afettus-inu s leɛqel da ur d yeqsid ara allaɣ, maca yebɣa ad as-yini jbed kan s lemḥadra. Daɣen ula d ismawen n iwudam isen yefka mačči d ismawen i yellan madden semmayenten s sseḥ maca d aɛayer, ttaken-d anamek nniḍen. Mi ara d nini tajilbant kan akka ad nefhem d ayen yettmaččan, maca deg uḍris-a yessemres-it akken ad yesken tamtut nni tawezlant tazurant yecban tajilbant, fihel ma yenna-d akka d tawezlant d tamectuḥt